MS Dhoni: ಕಡಕ್ನಾತ್ ಕೋಳಿ ಮಾರಾಟಕ್ಕೆ ರೆಡಿಯಾದ ಧೋನಿ, ಬೆಲೆ ಕೇಳಿದ್ರೆ ಶಾಕ್ ಆಗ್ತೀರಾ! ಏಪ್ರಿಲ್ ಕೊನೆಯ ತಿಂಗಳಲ್ಲಿ, ಧೋನಿ ಮಧ್ಯಪ್ರದೇಶದ ಝಬುವಾದಿಂದ ಎರಡು ಸಾವಿರ ಕಡಕ್ನಾತ್ ಕೋಳಿ ಮರಿಗಳನ್ನು ಆರ್ಡರ್ ಮಾಡಿ ತಮ್ಮ ಫಾರ್ಮ್ಹೌಸ್ನಲ್ಲಿ ಸಾಕಿದ್ದರು. ಈ ಮರಿಗಳನ್ನು ಸಾಕಲು ವಿಶೇಷ ಸೌಲಭ್ಯಗಳೊಂದಿಗೆ ಫಾರ್ಮ್ ಹೌಸ್ ನಲ್ಲಿ ಕೋಳಿ ಫಾರಂ ನಿರ್ಮಿಸಿದ್ದರು. ಈ ಕಡಕ್ನಾಥ್ ಕೋಳಿಗಳು ಪ್ಯೂರ್ ಲೈನ್ ತಳಿಗಳಾಗಿವೆ. ಇಂತಹ ಕೋಳಿ ತಳಿ ಪ್ರಪಂಚದಲ್ಲಿ ಎಲ್ಲಿಯೂ ಕಂಡುಬರುವುದಿಲ್ಲ. ಅದರ ಮಾಂಸವು ರುಚಿ ಮತ್ತು ಪೌಷ್ಟಿಕಾಂಶದ ಜೊತೆಗೆ, ಇದು ಹೆಚ್ಚು ಇಮ್ಯುನೊಜೆನಿಕ್ ಆಗಿರುವುದರಿಂದ ಇದರ ಬೆಲೆ ಸಾಮಾನ್ಯ ಕೋಳಿಗಳಿಗಿಂತ ಹೆಚ್ಚಿರುತ್ತದೆ. ಆದರೆ ಈ ಬಾರಿ ಧೋನಿ ಕಡಕ್ನಾತ್ ನೇರವಾಗಿ ಮಾರುಕಟ್ಟೆಯಲ್ಲಿ ಮಾರಾಟ ಮಾಡುವ ಬದಲು ಫಾರ್ಮ್ ಹೌಸ್ ಮೂಲಕ ಮಾರಾಟ ಮಾಡುತ್ತಿದ್ದಾರೆ. ಅಂದರೆ ಧೋನಿಯ ಕಡಕ್ನಾತ್ ಖರೀದಿಸಲು ನೀವು ನೇರವಾಗಿ ಧೋನಿ ಫಾರ್ಮ್ಹೌಸ್ಗೆ ಹೋಗಬೇಕು. ಪ್ರಸ್ತುತ ಈ ಕೋಳಿಗಳ ತೂಕ 800 ಗ್ರಾಂನಿಂದ 1 ಕೆ.ಜಿ ಅದಕ್ಕಾಗಿಯೇ ಈಗ ಮಾರುಕಟ್ಟೆಯಲ್ಲಿ ಈ ಮರಿಗಳನ್ನು ಮಾರಾಟ ಮಾಡಲು ಸಿದ್ಧತೆ ನಡೆಸಲಾಗಿದೆ. ಇದಲ್ಲದೇ ಕಡಕ್ನಾತ್ ಕೋಳಿ ಮೊಟ್ಟೆ ಕೂಡ ಮಾರುಕಟ್ಟೆಯಲ್ಲಿ ಮಾರಾಟಕ್ಕೆ ಸಿದ್ಧವಾಗುತ್ತಿದೆ. ಕಡಕ್ನಾತ್ ಕೋಳಿ ಇತರ ಕೋಳಿ ಮಾಂಸಕ್ಕಿಂತ ವಿಭಿನ್ನ ಮತ್ತು ವಿಶಿಷ್ಟವಾಗಿದೆ. ಇದು ಬಹಳಷ್ಟು ಪ್ರೋಟೀನ್ ಅನ್ನು ಹೊಂದಿರುತ್ತದೆ. ಅದರ ಮೂಳೆ ಮತ್ತು ಮಾಂಸದ ಬಣ್ಣವೂ ವಿಭಿನ್ನವಾಗಿರುತ್ತದೆ. ಭಾರತೀಯ ಕ್ರಿಕೆಟ್ ತಂಡದ ಮಾಜಿ ನಾಯಕ ಮಹೇಂದ್ರ ಸಿಂಗ್ ಧೋನಿ ರಾಂಚಿ ಬಳಿಯ ತಮ್ಮ ಇಜಾ ಫಾರ್ಮ್ನಲ್ಲಿ ಕಡಕ್ನಾತ್ ಕೋಳಿ ಸಾಕಾಣಿಕೆ ಮಾಡುತ್ತಿದ್ದಾರೆ. ಇದು ತುಂಬಾ ದುಬಾರಿ ಮತ್ತು ಪ್ರೋಟೀನ್ ಭರಿತ ಕೋಳಿಯಾಗಿದೆ. ಈ ಕೋಳಿಗಳು ಕಡಿಮೆ ಕೊಬ್ಬಿನಂಶವನ್ನು ಹೊಂದಿರುತ್ತವೆ. ಇಂತಹ ಕೋಳಿ ತಳಿ ಪ್ರಪಂಚದಲ್ಲಿ ಎಲ್ಲಿಯೂ ಕಂಡುಬರುವುದಿಲ್ಲ. ಆದ್ದರಿಂದಲೇ ಇದರ ಬೆಲೆ ಕೆಜಿಗೆ 800 ರಿಂದ 1100 ರೂ ತನಕ ಇರುತ್ತದೆ. ಇದಲ್ಲದೆ, ಮಧ್ಯಪ್ರದೇಶ ಸರ್ಕಾರವು ಕಡಕ್ನಾತ್ ಕೋಳಿಗಳಿಗೆ ಜಿಐ ಟ್ಯಾಗ್ ಭೌಗೋಳಿಕ ಗುರುತು ನೀಡಿದೆ. ರಾಜ್ಯ ಸರ್ಕಾರವು ಸುಮಾರು 3 ವರ್ಷಗಳ ಹಿಂದೆ ಜಿಐ ಟ್ಯಾಗ್ ಅನ್ನು ನೀಡಿದೆ. ಇನ್ನೊಂದು ವಿಷಯವೆಂದರೆ, ಈ ಮಾನ್ಸೂನ್ನಲ್ಲಿ ಮಹೇಂದ್ರ ಸಿಂಗ್ ಧೋನಿ ಅವರ ಫಾರ್ಮ್ಹೌಸ್ನಲ್ಲಿ ತರಕಾರಿಗಳು ಸಹ ಮಾರಾಟಕ್ಕೆ ಸಿದ್ಧವಾಗಿವೆ. ಈ ಬಾರಿ ಟೊಮೆಟೊ, ಬೆಂಡೆಕಾಯಿ, ಫ್ರೆಂಚ್ ಬೀನ್ಸ್ ಮತ್ತು ಬದನೆಯನ್ನು ರಾಂಚಿಯ ಸ್ಯಾಂಬೋ ಎಂಬಲ್ಲಿನ ಫಾರ್ಮ್ಹೌಸ್ನಲ್ಲಿ ಬೆಳೆಯಲಾಗಿದೆ. ಈ ಬಾರಿ ಫಾರ್ಮ್ಹೌಸ್ನಲ್ಲಿ ಉತ್ತಮ ತಳಿಯ ಟೊಮೆಟೊ ನಾಟಿ ಮಾಡಲಾಗಿದೆ. ಒಂದು ಗಿಡದಿಂದ 3 ರಿಂದ 4 ಕೆಜಿ ಟೊಮೆಟೊ ಕೊಯ್ಲು ಮಾಡಲಾಗುತ್ತದೆ ಎಂದು ಧೋನಿ ತಿಳಿಸಿದ್ದಾರೆ.